S-6396/2023

Mál þetta, sem dómtekið var 23. nóvember sl., er höfðað með ákæru, útgefinni af lögreglustjóranum á höfuðborgarsvæðinu 24. október 2023, á hendur: „J-kk-þgf Ó-kk-þgf A-kk-þgf [...] fyrir brot gegn lögum um ávana- og fíkniefni með því að hafa, [...] 2022 [...] haft í vörslum sínum í sölu- og dreifingarskyni 57 kannabisplöntur, 3.455 gaf kannabisstönglum, 17,28 gaf kannabislaufum og 1.192,85 gaf maríhúana og hafa um nokkurt skeið fram til þess dags ræktað greindar plöntur sem lögregla fann við leit í íbúðinni.

M: 007-2022-[...]

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 57 kannabisplöntum, 3.455 gaf kannabisstönglum, 17,28 gaf kannabislaufum, 1.192,85 gaf maríhúana, fjórum gróðurhúsatjöldum, níu kolasíum, fimm viftum, sjö gróðurhúsalömpum, skammtara og straumbreyti, allt samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

I 1. Af hálfu ákærða er þess krafist að hann verði dæmdur til vægustu refsingar er lög leyfa.

II

2. Ákærði hefur skýlaust játað þá háttsemi sem honum er gefin að sök í ákæru. Um málavexti vísast til ákæruskjals. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er gefin að sök og er broth ans rétt heimfært til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu en sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

III

3. Ákærði er [...]. Samkvæmt framlögðu sakavottorði, dags. 12. október 2023, gekkst ákærði undir sektargerð lögreglustjóra [...]2018 og [...]2022 vegna umferðarlagabrota. Þá gekkst hann undir viðurlagaákvörðun héraðsdóms [...]2018 vegna umferðarlagabrota og brots gegn lögum um ávana- og fíkniefni.

4. Brot það sem ákærði hefur nú verið sakfellur fyrir framdi hann áður en framangreind sektargerð var gerð [...] 2022. Ber því að dæma ákærða hegningarauka í samræmi við 78. gr. almennra hegningarlaga nr. 19/1940. Við ákvörðun refsingar ákærða er litið til þess að ákærði hefur skýlaust játað háttsemi sína fyrir dómi og við rannsókn málsins, sbr. 8. töluliður 1. mgr. 70. gr. sömu laga. Með hliðsjón af framangreindu og sakarefni þykir refsing ákærða hæfilega ákveðinn fangelsi í fjóra mánuði en fresta skal fullnustu refsingarinnar skilorðsbundið í tvö ár eins og í dómsorði greinir.

5. Með vísan til 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verða gerðar upptækar 57 kannabisplöntur, 3.455 gaf kannabisstönglum, 17,28 gaf kannabislaufum, 1.192,85 gaf maríhúana, fjögur gróðurhúsatjöld, níu kolasíur, fimm viftur, sjö gróðurhúsalampar, skammtari og straumbreytir.

6. Ákærði greiði allan sakarkostnað málsins þar með talin 309.974 krónur í sakarkostnað samkvæmt framlögðu yfirliti ákæruvaldsins.

7. S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, J-kk-nf Ó-kk-nf A-kk-nf, sæti fangelsi í fjóra mánuði en frestað er fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Gerðar eru upptækar 57 kannabisplöntur, 3.455 gaf kannabisstönglum, 17,28 gaf kannabislaufum, 1.192,85 gaf maríhúana, fjögur gróðurhúsatjöld, níu kola síur, fimm viftur, sjö gróðurhúsalampar, skammtari og straumbreytir.

Ákærði greiði 309.974 krónur í sakarkostnað.

S-kvk-nf E-kvk-nf K-kvk-nf